Document ID: 32006R1833

32006R1833
L 354/19
JURNALUL OFÍCIAL AL UNIUNII EUROPENE
REGULAMENTUL (CE) NR. 1833/2006 AL COMISIEI
din 13 decembrie 2006
privind Nomenclatura țărilor și teritoriilor pentru statisticile comerțului exterior al Comunității și ale comerțului dintre statele sale membre
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1171/95 al Consiliului din 22 mai 1995 privind statisticile referitoare la schimbul de mărfuri între Comunitate și statele membre, pe de o parte, și statele terțe, pe de altă parte (1), în special articolul 9,
întrucât:
(1)
Regulamentul (CE) nr. 750/2005 al Comisiei din 18 mai 2005 privind Nomenclatura țărilor și teritoriilor pentru statisticile comerțului exterior al Comunității și ale comerțului dintre statele membre (2) a stabilit versiunea valabilă la 1 iunie 2005 a nomenclaturii menționate.
(2)
Codificarea alfabetică a țărilor și teritoriilor trebuie să fie bazată pe standardul ISO alpha 2 în vigoare, în măsura în care aceasta este compatibilă cu cerințele legislației comunitare și cu necesitățile statistice ale Comunității. Regulamentul (CE) nr. 2286/2003 al Comisiei din 18 decembrie 2003 (3) de modificare a Regulamentului (CEE) nr. 2454/93 de stabilire a unor norme de aplicare a Regulamentului (CEE) nr. 2913/92 al Consiliului de instituire a Codului Vamal Comunitar a prevăzut o perioadă tranzitorie pentru adaptarea sistemelor informatice de vămuire. Deoarece această perioadă a expirat, nu mai este necesar să se utilizeze codurile numerice, în paralel cu codurile alfabetice.
(3)
Muntenegru a devenit un stat independent.
(4)
Prin urmare, este necesar să se elaboreze o nouă versiune a acestei nomenclaturi care să țină seama de aceste noutăți, precum și de anumite modificări intervenite în raport cu unele coduri.
(5)
Măsurile prevăzute de prezentul regulament sunt conforme cu avizul Comitetului pentru statistici referitoare la schimbul de mărfuri cu țările terțe,
ADOPTĂ PREZENTUL REGULAMENT:
Articolul 1
Versiunea valabilă a Nomenclaturii țărilor și teritoriilor pentru statisticile comerțului exterior al Comunității și ale comerțului dintre statele sale membre figurează în anexă.
Articolul 2
Prezentul regulament intră în vigoare la 1 ianuarie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 decembrie 2006.

Labels: 3
19